ཨབ་ཐེར་གྱིས་དེབ་འདིའི་འགོ་བརྗོད་དུ།ང་ཚོས་ཧྥ་རན་སིའི་དེབ་ཀྱི་ཁ་བྱང་དེ་ཇི་མ་ཇི་བཞིན་དུ་དབྱིན་ཡིག་ཏུ་བསྒྱུར་ཁག་པོ་བྱུང་བའི་སྐབས་སུ་ད་གཟོད་ལོ་ཙཱའི་བྱ་བ་འདིའི་ངོ་བོ་རིམ་གྱིས་ཇེ་གསལ་དུ་གྱུར་སོངཞེས་དཔྱད་པ་གནང་ཡོད་པ་རེད།དེའང་ལོ་ཙཱ་ཞེས་བྱ་བ་འདི་ནི་འཕྲུལ་ཆས་ཀྱི་འཕལ་ཁ་ནང་བཞིན་གཅིག་ལ་གཅིག་འཕྲོད་པ་དང་།བརྡ་ཕན་ཚུན་གྱིས་དོན་ཇི་མ་ཇི་བཞིན་སྟོན་ཐུབ་པ་ཞིག་ཁྱོན་ནས་མ་ཡིན་པའི་ཕྱིར།མཚན་ཉིད་རིག་པའི་རིགས་ལམ་གྱིས་གཞལ་བྱའི་ཡུལ་ཞིག་ཏུའང་གྱུར་ནས།ཚིག་ངོས་ཀྱི་གོ་དོན་ཕན་ཚུན་འཕལ་ཁ་འཕྲོད་པ་བཞིན་བརྡ་འདྲ་བར་སྟོན་པར་བཤད་པ་ཁག་གཅིག་དང་།ཡིག་རིགས་གཉིས་ཕན་ཚུན་ལ་གཏན་ནས་བསྒྱུར་ཏུ་མི་བཏུབ་པའི་ལྟ་བ་འཛིན་མཁན་ཁག་གཅིག་བཅས་མཐའ་གཉིས་སུ་ལྷུང་ཡོད་པ་རེད།མཚན་ཉིད་རིག་པ་བ་ཆེན་མོ་ར་ཁ་ཏེ་རི་དཉིད་ཀྱིས།ཆ་གཅིག་ནས་ཆོས་ཐམས་ཅད་སོ་སོར་བསྒྱུར་དུ་མེད་ལ།ཡང་ཕྱོགས་གཞན་ཞིག་ནས་ཆོས་ཐམས་ཅད་ཕན་ཚུན་བསྒྱུར་དུ་རུང་བ་ཡིན།ངས་ལྟ་བ་ཐལ་ཆེ་བ་དེ་གཉིས་རྟག་པར་འཛིན་ཐུབ་ཀྱི་ཡོད།དེ་གཉིས་ངོ་བོ་གཅིག་ཏུ་ངེས་པས་རྣམ་པ་ཀུན་ཏུ་ཕན་ཚུན་བསྒྱུར་ཐུབཅེས་གསུངས་པ་ཇི་བཞིན་ནོ།།